CELEX: C2005/115/22
Language: el
Date: 2005-05-14 00:00:00
Title: Υπόθεση C-108/05: Αίτηση για την έκδοση προδικαστικής αποφάσεως που υπέβαλε το Gerechtshof te 's-Gravenhage με διάταξη της 27ης Ιανουαρίου 2005, στην υπόθεση Bovemij Verzekeringen NV κατά Benelux-Merkenbureau

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/12
            
         Αίτηση για την έκδοση προδικαστικής αποφάσεως που υπέβαλε το Gerechtshof te 's-Gravenhage με διάταξη της 27ης Ιανουαρίου 2005, στην υπόθεση Bovemij Verzekeringen NV κατά Benelux-Merkenbureau
   (Υπόθεση C-108/05)
   (2005/C 115/22)
   Γλώσσα διαδικασίας: η ολλανδική
   Με διάταξη της 27ης Ιανουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 4 Μαρτίου 2005, Gerechtshof te 's-Gravenhage, στο πλαίσιο της διαφοράς μεταξύ Bovemij Verzekeringen NV και Benelux-Merkenbureau που εκκρεμεί ενώπιόν του, ζητεί από το Δικαστήριο να αποφανθεί επί των εξής ερωτημάτων:
   
               1)
            
            
               (παραλείπονται)
            
         
               2)
            
            
               Έχει το άρθρο 3, παράγραφος 3, της οδηγίας (1) την έννοια ότι, για την απόκτηση του διακριτικού χαρακτήρα (εν προκειμένω μέσω σήματος Μπενελούξ) συνεπεία χρήσεως, κατά την έννοια αυτής της παραγράφου, είναι αναγκαίο, πριν από τον χρόνο της καταθέσεώς του, το σημείο να γίνεται αντιληπτό ως σήμα από το οικείο κοινό σε όλο το έδαφος της Μπενελούξ, επομένως στο Βέλγιο, τις Κάτω Χώρες και το Λουξεμβούργο;
               Σε περίπτωση αρνητικής απαντήσεως στο ερώτημα 2:
            
         
               3)
            
            
               Πληρούται η τιθέμενη με το άρθρο 3, παράγραφος 3, της οδηγίας προϋπόθεση για την, κατά την έννοια αυτής της παραγράφου, καταχώριση, όταν το σημείο, συνεπεία της χρήσεώς του, γίνεται αντιληπτό ως σήμα από το οικείο κοινό σε σημαντικό τμήμα του εδάφους της Μπενελούξ, το δε σημαντικό αυτό τμήμα μπορεί πράγματι να είναι, παραδείγματος χάριν, μόνον οι Κάτω Χώρες;
            
         
               4)
            
            
               Πρέπει κατά την εκτίμηση του διακριτικού χαρακτήρα λόγω χρήσεως, κατά την έννοια του άρθρου 3, παράγραφος 3, της οδηγίας, ενός — αποτελούμενου από μία ή περισσότερες λέξεις μιας επίσημης γλώσσας στο έδαφος κράτους μέλους (ή, όπως εν προκειμένω, στο έδαφος της Μπενελούξ)– σημείου να λαμβάνονται υπόψη οι γλωσσικές περιοχές αυτού του εδάφους;
               Αρκεί συναφώς για την καταχώριση ως σήματος, εφόσον πληρούνται οι λοιπές προϋποθέσεις για την καταχώριση, το ότι απαιτείται το σημείο να γίνεται αντιληπτό ως σήμα από το οικείο κοινό σε σημαντικό τμήμα της γλωσσικής περιοχής του κράτους μέλους (ή, όπως εν προκειμένω, του εδάφους της Μπενελούξ), στο οποίο η εν λόγω γλώσσα ομιλείται επισήμως;
            
         
      (1)  Πρώτη οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (EE L 40, σ. 1).